
РЕПУБЛИКА БЪЛГАРИЯ
Министерство на културата

З А П О В Е Д
№  РД 09……………../…………….2023 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М
       	Учебна програма за отраслова професионална подготовка по учебен предмет „Музикални компютърни технологии“  за професиите:  код 212010  „Музикант - инструменталист“,  код 212030 „Музикант – вокалист“  от професионално направление код 212  „Музикални и сценични изкуства”.
	
	Учебната програма влиза в сила от учебната 2023/2024 година.







                                                                                                                      Приложение
МИНИСТЕРСТВО НА КУЛТУРАТА



УЧЕБНА ПРОГРАМА

ЗА ОТРАСЛОВА ПРОФЕСИОНАЛНА ПОДГОТОВКА
ПО УЧЕБЕН ПРЕДМЕТ „МУЗИКАЛНИ КОМПЮТЪРНИ ТЕХНОЛОГИИ“
В УЧИЛИЩАТА ПО ИЗКУСТВАТА ЗА XI и XII клас



Утвърдена със Заповед № …………………………. 2023 Г.

ПРОФЕСИОНАЛНО НАПРАВЛЕНИЕ: 
КОД 212 „Музикални и сценични изкуства“
ПРОФЕСИЯ: 
КОД  212010 „Музикант-инструменталист“;
КОД 212030 „Музикант-вокалист“





София, 2023 година
[bookmark: _GoBack]I. ПРЕДСТАВЯНЕ НА УЧЕБНАТА ПРОГРАМА
Учебната програма е предназначена за отраслова професионална подготовка по учебен предмет „Музикални компютърни технологии“ за ученици от XI и XII клас на училищата по изкуствата.  Включеният материал ще бъде полезен за повишаване на знанията и уменията им при работа в дигитална среда/ музикални софтуери като Sibelius. 

II. ЦЕЛИ НА ПРОГРАМАТА
Настоящата програма има за цел:

1. Да запознае учениците с разнообразни начини на въвеждане на нотен текст (с инструментите на софтуера, чрез употребата на PC клавиатура, дигитален/ MIDI инструмент), както за соло инструменти, така и за различни по големина музикални ансамбли. 
2. Да ги подготви за практическите предизвикателствата, при работа с различни формати файлове – графични, аудио, mp3, MIDI и др.
3. Да създаде/ да подобри уменията им за импортиране/ експортиране на файлове, миксиране на аудио писти/ тракове, както и прилагане на разнообразни дигитални ефекти, като  reverb, delay, chorus и др. в условията на предпродукция, продукция и постпродукция.
4. Не на последно място подготовката на нотен текст (партитури и щимове) за дигитален предпечат.

III. РАЗПРЕДЕЛЕНИЕ НА УЧЕБНОТО ВРЕМЕ
XI клас – 36 седмици х 1 час = 36 часа годишно 
XII клас – 29 учебни седмици х 1 час = 29 часа годишно

IV. КРАТКИ МЕТОДИЧЕСКИ УКАЗАНИЯ
Спецификата на изучаваната материя предполага тясна връзка между музикално-теоретичните и компютърно-практическите знания на учениците. 
Структурата на учебното съдържание е по раздели и теми. За всеки раздел в програмата са предложени препоръчителен брой учебни часове и теми, които могат да варират в процеса на обучение в зависимост от познанията на учениците, нотирането на различни по сложност партитури на произведения от различни исторически епохи.
Учителят разпределя броя на часовете, предвидени по учебен план и по учебната програма, в годишното си разпределение. Настоящата програма е базова, пряко свързана с учебната програма за професионална подготовка и не би трябвало да ограничава инициативата на преподавателя за използването и на друг материал.

V. НАЧИН НА ОЦЕНЯВАНЕ
Срочните и годишни оценки се оформят, на база на текущата работа на ученика, както и на периодични тестове за въвеждане на текстове за определено време. 
VI. УЧЕБНО СЪДЪРЖАНИЕ И ПРИМЕРНО РАЗПРЕДЕЛЕНИЕ НА УЧЕБНИТЕ ЧАСОВЕ
XI клас
	№
	Теми 
	Брой часове

	1.
	Създаване и запазване на файлове.
Избор на инструмент (и).
	1

	2.1
	Въвеждане на нотен текст от инструментите на програмата
Размер, ритмика, височина на тона
	2

	2.2
	Въвеждане на нотен текст от РС клавиатура
Размер, ритмика
	2

	2.3
	Въвеждане на нотен текст от инструментите на програмата
артикулация, динамика
	2

	2.4
	Въвеждане на нотен текст от РС клавиатура
артикулация, динамика
	2

	2.5
	Въвеждане на нотен текст от инструментите на програмата
Промяна на размер. Извличане на щимове
	1

	3.
	Добавяне на такт/ тактове, добавяне/ промяна на тактови черти
	1

	4.
	Транспониране на партия или цяла партитура
	2

	5.
	Въвеждане на текст – акордови съкращения,
темпо и др.
	4

	6.
	Въвеждане на текст – песен, ария, речитатив.
	4

	7.
	Въвеждане на полифонична фактура, триоли, квинтоли, секстоли и др.
	4

	8.
	Клавирни специфики – педал, преминаване от едно петолиние в друго и др.
	2

	8.1
	Промяна на ключове, арматура, размери, темпа
	4

	8.2
	Неравноделни/ сложни размери, безмензурни песни
	4

	9.
	Обобщение 
	1

	
	Общ брой часове
	36



XII клас
	№
	Теми 
	Брой часове

	1.
	Преговор
	2

	2.1
	Характерни особености за срунни лъкови инструменти – артикулация, техники и др.
	3

	2.2
	Нотиране на ударни инструменти с определена височина
	3

	2.3
	Нотиране на ударни инструменти без определена височина
	3

	2.4
	Характерни особености при нотиране на китара
	1

	2.5
	Нотиране на нотен текст различен от 12 тоновата темперирана система
	4

	3.
	Персонализирани техники за записване на нотен текст
	4

	4.
	Запазване на файлове във формати различни от Sibelius. Импортиране и експортиране на файлове различни от Sibelius
	4

	5
	Миксиране на инструменти и прибавяне на ефекти, създаване на стерео и др.
	4

	6.
	Обобщение 
	1

	
	Общ брой часове
	29



VІ. ОЧАКВАНИ РЕЗУЛТАТИ
В края на обучeнието учениците трябва да притежават:
· Умения за въвеждане на нотен текст (с инструментите на софтуера, чрез употребата на PC клавиатура, дигитален/ MIDI инструмент); 
· Да работят с различни формати файлове – графични, аудио, mp3, MIDI и др.;
· Да умеят да импортират/ експортират на файлове, както и да миксират аудио писти/ тракове, да прилагат разнообразни дигитални ефекти, като  reverb, delay, chorus и др. в условията на предпродукция, продукция и постпродукция;
· Да са способни да подготвят нотен текст (партитури и щимове) за дигитален предпечат.

